У Вікіпедыі ёсць артыкулы пра іншых асоб з прозвішчам Галянкоў.

**Антон Галянкоў** (нар. 17 снежня 1989, Карэіз, Крым) — украінскі футбаліст, паўабаронца крымскага клуба «Севастопаль».

Клубная кар’ера
---------------

Антон Галянкоў нарадзіўся ў Карэізе, недалёка ад Ялты. Футболам пачынаў займацца ў шостым класе, пайшоўшы па слядах старэйшага брата, які наведваў на той момант секцыю па футболе. Пасля завяршэння навучання 2,5 года гуляў за аматарскі клуб «Чарнаморнафтагаз» (Сімферопаль) у чэмпіянаце Крыма. Пасля гэтага быў запрошаны ў «Фенікс-Ільічовец»» (Калініна), які выступаў у Першай лізе чэмпіянату Украіны. Далей Галянкоў 1,5 гады гуляў у дублюючым складзе запарожскага «Металурга».

### «Мікалаеў»

Не здолеўшы прабіцца ў асноўны склад каманды Прэм'ер-лігі, Галянкоў вярнуўся ў першынство Крыма, дзе яго знайшоў трэнер МФК «Мікалаеў» Руслан Забранскі. У сезоне 2010/11, калі мікалаеўцы аформілі вяртанне ў Першую лігу, Галянкоў згуляў усяго ў трох матчах, але ўжо ў сезоне 2012/13, калі «карабелы» заваявалі высокае 5-е месца ў Першай лізе, паўабаронца з’яўляўся ў Мікалаеве адным з найважнейшых ігракоў атакі. Спалучаў у сваёй гульні хуткасць і агрэсію, галявы нюх і калектывізм. У тым сезоне крымскі футбаліст правёў найбольшы час на поле сярод усіх сваіх партнёраў, а ў апытанні партала UA-Футбол галоўны трэнер і капітан «карабелаў» адзначылі яго, як аднаго з найлепшых выканаўцаў усяго чэмпіянату. Партал football.ua аддаў яму 3-е месца на пазіцыі правы паўабаронца Першай лігі сезона 2012/13, а газета «Николаевские новости» назвала найлепшым іграком сезона ў складзе МФК «Мікалаеў».

Пасля паспяховага сезона на трэнерскім мастку «карабелаў» Забранскага нечакана змяніў Алег Федарчук. Новы трэнер далучыў да асноўнага складу «Мікалаева» новых ігракоў, але лідараў мінулага сезона — Галянкова і Чорнага — пакінуў у камандзе. Пасля чарады няўдалых матчаў Федарчук абвінаваціў гэтых ігракоў у дрэннай гульні і нежаданні працягваць кар’еру ў камандзе. З часам трэнер прыбраў былых лідараў не толькі з асноўнага складу, але і наогул з заяўкі. Бліжэй да зімы пасля датэрміновага сыходу Федарчука на чале каманды быў пастаўлены памагаты не столькі яго, колькі Забранскага — Уладзімір Панамарэнка. Ён вярнуў у асноўны склад і Чорнага, і Галянкова, і ў выніку «карабелы» здабылі перамогу над адным з лідараў чэмпіянату, ахтырскім «Нафтавіком» у гасцях.

### «Александрыя»

Зімой Галянкоў у статусе вольнага агента пакінуў праблемны МФК «Мікалаеў». Праходзіў прагляд у львоўскіх «Карпатах», але ў выніку разам з Чорным перабраўся ў склад аднаго з лідараў Першай лігі — «Александрыі». З гэтай камандай паўабаронца стаў спачатку срэбраным прызёрам, а ў наступным сезоне — і пераможцам Першай лігі.

19 ліпеня 2015 года ў першым туры чэмпіянату Украіны 2015/16 у гульні супраць данецкага «Шахцёра» дэбютаваў у Прэм'ер-лізе. 27 снежня таго ж года стала вядома, што футбаліст вырашыў не працягваць кантракт з «Александрыяй», жадаючы працягнуць кар’еру ў іншым клубе.

### «Тарпеда-БелАЗ»

У студзені 2016 года прыбыў на прагляд у беларускі клуб «Тарпеда-БелАЗ», з якім неўзабаве падпісаў кантракт. У жодзінскім клубе гуляў у аснове ў якасці флангавага паўабаронцы, чаргуючы выхады ў стартавым складзе і на замену. Па заканчэнні сезона ў снежні 2016 года пакінуў «Тарпеда-БелАЗ».

### «Севастопаль»

У лютым 2017 года стаў іграком крымскага клуба «Севастопаль».

Дасягненні
----------

* Украіна Пераможца Першай лігі чэмпіянату Украіны: 2014/15
* Беларусь Уладальнік Кубка Беларусі: 2016
* Аўтаномная Рэспубліка Крым Чэмпіён Крыма (2): 2016/17, 2018/19

Зноскі
------

1. ↑  Anton Golenkov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Anton Holenkov // FBref.com<a href='https://wikidata.org/wiki/Track:Q56239490'></a>
3. ↑  Забранський: «МФК Миколаїв отримав атестат і спокійно готується до сезону» (укр.)(недаступная спасылка).  Артур Валерко, Football.ua (2 ліпеня 2015). Архівавана з першакрыніцы 6 ліпеня 2015. Праверана 28 лютага 2016.
4. ↑  Первая лига. Итоги сезона. МФК «Николаев» (руск.).  Артур Валерко, Football.ua (24 чэрвеня 2013). Архівавана з першакрыніцы 15 ліпеня 2014. Праверана 28 лютага 2016.
5. ↑  Первая лига. Весенние итоги. МФК «Николаев» (руск.).  Александр Рыженко, UA-Футбол (6 чэрвеня 2013). Архівавана з першакрыніцы 16 ліпеня 2014. Праверана 28 лютага 2016.
6. ↑  Первая лига. Сборная сезона (руск.).  Артур Валерко, Football.ua (16 чэрвеня 2013). Архівавана з першакрыніцы 30 студзеня 2014. Праверана 28 лютага 2016.
7. ↑  Антон Голенков — лучший игрок МФК «Николаев» (руск.).  «Николаевские новости» (17 чэрвеня 2013). Архівавана з першакрыніцы 30 студзеня 2014. Праверана 28 лютага 2016.
8. ↑  Как «мажоры» из МФК «Николаев» «слили» Федорчука (руск.)(недаступная спасылка).  Вадим Богданов, Преступности НЕТ (15 лістапада 2013). Архівавана з першакрыніцы 4 сакавіка 2016. Праверана 28 лютага 2016.
9. ↑  Антон Голенков покинул и приценится к Премьер-лиге (руск.)(недаступная спасылка).  «НикСпорт» (5 студзеня 2014). Архівавана з першакрыніцы 10 студзеня 2014. Праверана 28 лютага 2016.
10. ↑  Официально. Чорний, Голенков и Озаркив — футболисты «Александрии» (руск.)(недаступная спасылка).  FootBoom.com (20 студзеня 2014). Архівавана з першакрыніцы 1 лютага 2014. Праверана 28 лютага 2016.
11. ↑  *Юрий Самоткан*. Антон Голенков может перейти в «Уфу» (руск.).  *FootBoom.com* (27 снежня 2015). Праверана 27 снежня 2015.
12. ↑  Антон Голенков и Владимир Щербо пополнили ряды "Торпедо-БелАЗ". football.by.
13. ↑  Голенков покинул «Торпедо-БелАЗ». by.tribuna.com.
14. ↑  Украинец принял российское гражданство и будет выступать в чемпионате Крыма Архівавана 16 лютага 2017.. sport.bigmir.net.

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Крымскі футбольны саюз · Прэсбол · УАФ |